**Braille-neuvottelukunnan toimintakertomus 2014**

**Braille-neuvottelukunta 1.5.2010–30.4.2014**

Teuvo Heikkonen, puheenjohtaja, tiedonsaantijohtaja, Näkövammaisten Keskusliitto ry  
Heikki Alavesa, oik. kand., Näkövammaiset lapset ry  
Riitta Eronen, tutkija, Kotimaisten kielten keskus  
Riitta Kangasaho, ohjaava opettaja, Oppimis- ja ohjauskeskus Onerva  
Iiro Nummela, palvelupäällikkö, Näkövammaisten Keskusliitto ry  
Maria von Rutenberg, PsM, Keskuspuiston ammattiopisto, Arlan toimipaikka  
Kirsi Ylänne, tuotantopäällikkö, Celia – Näkövammaisten kirjasto

Sihteerinä toimi kirjastonhoitaja Mervi Mattila, Celia

**Braille-neuvottelukunta 1.5.2014–30.4.2018**

Teuvo Heikkonen, puheenjohtaja, tiedonsaantijohtaja, Näkövammaisten Keskusliitto ry  
Riitta Eronen, tutkija, Kotimaisten kielten keskus  
Teemu Kuusisto, opiskelija, Helsingin yliopisto  
Markku Leskinen, yliopistonopettaja, Jyväskylän yliopisto  
Tuija Piili-Jokinen, ohjaava opettaja, Oppimis- ja ohjauskeskus Onerva  
Maria von Rutenberg, lehtori Keskuspuiston ammattiopisto, Arlan toimipaikka  
Kirsi Ylänne, tuotantopäällikkö, Celia – Näkövammaisten kirjasto

Sihteerinä toimii Tiia Haapakoski, Celia – Näkövammaisten kirjasto

**Kokoukset**

Vanha Braille-neuvottelukunta kokoontui kaksi kertaa ja uusi kolme kertaa. Kokoukset pidettiin Celiassa.

Vuoden 2014 pohjoismaisten Braille-neuvottelukuntien kokous pidettiin Norjassa Hurdalissa 23.-24.10.2014. Maakohtaisten raporttien lisäksi kokouksen aiheina olivat mm. sähköinen pistekirjoitus, pistenuotit ja pistekirjoituksen opettaminen. Kokouksessa kuultiin myös World Braille Unionin puheenjohtajan Arnt Holten puheenvuoro. Suomesta kokoukseen osallistuivat Tuija Piili-Jokinen ja Kirsi Ylänne.

**Seminaarit**

Pistekirjoitus digitaalisessa ympäristössä -seminaari järjestettiin Iiriksessä 12.3.2014. Seminaariin osallistui yhteensä n. 20 henkilöä. Edustetut organisaatiot olivat NKL, Keskuspuiston ammattiopisto, Oppimis- ja ohjauskeskus Onerva, Celia-kirjasto ja FSS.

Braille-neuvottelukunta osallistut näkövammaisten koululaisten ja opiskelijoiden kanssa työskentelevien verkostopäiville 13.3.2014 Celia-kirjastossa. Verkostopäivien aiheena olivat oppimateriaalit.

**Muu toiminta**

Braille-neuvottelukunnan verkkosivut www.pistekirjoitus.fi käännätettiin ruotsiksi, mutta lopullinen julkaiseminen siirtyi vuodelle 2015 verkkosivujen julkaisualustan vaihtumisen vuoksi.

Braille-neuvottelukunta oli keskusteli ylioppilastutkintolautakunnan kanssa sähköisten ylioppilaskirjoitusten saavutettavuudesta ja toi esille näkövammaisten kokelaiden tarpeita. 11.11.2014 neuvottelukunnan jäsenet Teuvo Heikkonen, Teemu Kuusisto ja Kirsi Ylänne osallistuivat palaveriin ylioppilastutkintolautakunnan kanssa.

Riikka Hännisen pistenuottiprojekti ohjeistuksen ja koulutukseen järjestämiseen Goodfeel-ohjelmasta päättyi. Projekti tarvitsi lisärahoitusta avustajan työkuluihin ja neuvottelukunta suositti Näkövammaisten kirjastoyhdistykselle Riikka Hännisen avustushakemuksen hyväksymistä. Projektiin liittyvä koulutus järjestettiin tammikuussa 2015.

Neuvottelukunta sopi Heli Viita-Louhion kanssa, että Viita-Louhion kirjoittama *Alkupiste. Pistekirjoituksen lukemisen alkeisoppikirja* esitellään www.pistekirjoitus.fi-sivustolla ja sen tilaaminen tehdään mahdolliseksi sivuston kautta. Kirja on tarkoitettu aikuisille ja nuorille pistekirjoituksen alkeiden nopeahkoon opiskeluun. Se soveltuu myös suomea toisena kielenään (S2) opiskeleville. Opas on ilmainen ja Celia-kirjasto huolehtii lähetyskustannuksista.

**Julkaisut**

* Jatkettiin näkövammaisuuteen liittyvän termistön selvitystyötä.
* Murra koodi! (Crack the Code) -vihkonen muokattiin suomeksi, vihkoon suunniteltiin kannet ja vihkonen taitettiin.